
Относно: Принудително преместване на ИУМПС
  На основание чл. 46, ал. 4 от Закона за местното самоуправление и местна администрация, чл. 46, ал. 5 и ал. 6 и чл. 47, т. 1 от Наредбата за управление на отпадъците и поддържане и опазване на чистотата на територията на Столична община (НУОПОЧТСО), приета с Решени № 364 по Протокол №84 на Столичния общински съвет, в изпълнение на Заповед  общински съвет, в изпълнение на Заповед  № СОА24-РД09-2015/07.02.2024г. на кмета на Столична община .
 След проверка на Комисията, определена с моя Заповед РВР24-РД56-3/04.01.2024г., относно констатиране местоположението на излезлите от употреба моторни превозни средства (ИУМПС), установих, че в резултат от извършена проверка на Комисията на 17.01.2024г. е съставен Констативен протокол № 0000389 за техническо състояние на ИУМПС лек автомобил марка „Мерцедес“, рег.№ FG58TFV, цвят черен. Комисията е установила, че горепосоченото ИУМПС е било паркирано и изоставено на терен Общинска собственост в ж.к. „Обеля“-2, пред бл. 262, вх. А и е излязло от употреба, съгласно § 2 , т. 7, в. „в“ от ДР на НУОПОЧТСО. Излязло от употреба моторното превозно средство  е това,  което не може да бъде идентифицирано поради липсата на регистрационен или идентификационен номер и при невъзможност собственикът да бъде установен по надлежен ред от компетентните органи, в случай че то се намира върху държавна или общинска собственост. Същото се третира като отпадък по смисъла на § 1, т. 1 от допълнителните разпоредби на ЗУО.  
На 17.01.2024г. на автомобила е бил поставен стикер-предписание за преместване на ИУМПС на основание чл. 46, ал. 1 от НУОПОЧТСО. 
На 24.04.2024г. е извършена повторна проверка от комисията, при която е установено, че автомобилът не е преместен в установения за това срок.

Въз основа на осъществената контролна дейност в проведената процедура по констатиране на техническо състояние на конкретното ИУМПС и необходимостта от принудителното му преместване, поради неизпълнение на даденото предписание в установения за това срок, както и невъзможността за установяване на собственика му, съгласно чл.143, ал.1 от Закона за движение по пътищата (ЗДвП):
НАРЕЖДАМ
1.Да се изпълни принудително преместване на ИУМПС автомобил марка „Мерцедес“  рег. № FG58TFV , черен цвят, собственост на (собственик неизвестен), с адрес (няма данни), паркирано местоположение гр. София, ж.к. „Обеля“-2 пред бл.  262, вх. А.
2.Горепосоченото ИУМПС да се транспортира до център за разкомплектоване на ИУМПС, притежаващ разрешително по чл.35 от Закона за управление на отпадъците.

3.Заповедта да се изпълни в разумен срок след влизането й в сила от лицата, с които Столична община има сключен договор и притежаващи разрешително по.чл.35 от ЗУО за извършване на дейности по събиране, транспортиране, временно съхранение и разкомплектоване на ИУМПС-за сметка на собственика.

4.Заповедта да се съобщи на заинтересованите лица по реда на чл. 61 от Административно процесуалния  кодекс, като бъде оповестена на официалните интернет- страници и на информационните табла на район „Връбница“.
Настоящата Заповед се изготвя в три еднообразни екземпляра по един за фирмата-изпълнител, СО- район „Връбница“ и за нарушителя.

Контрол по изпълнение на заповедта възлагам на Румен Костадинов Кмет на СО район „Връбница“.

Настоящата заповед подлежи на обжалване в 14 дневен срок от съобщаването й пред Административен съд- София град по реда на глава десета от Административно процесуалния кодекс. Жалбата се подава чрез Столична община - район „Връбница“.

    [image: image2.emf]X

Заповедта се издава в  3 екземпляра. 
Изпраща се: на хартиен носител за 1 адресат
Приложения: не съдържа
РЦ

